text: Millum annað fekk Suzanne Hultgren, ið hevur starvast 35 ár í heimatænastuni, viðurkenning. Petra Jacobsen, sjúkrarøktarfrøðingur, hevur havt 25-ára starvsdag, og tríggjar eru komnar framvið sínum tíggju-ára starvsdegi
text: #000002
text: Í gjár var lítið hátíðarhald í Heilsuhúsinum, har fimm ymiskir starvsdagar vórðu hildnir.Heðin Mortensen, borgarstjóri, segði, at hann ikki kundi nevna nóg ofta, at tað er onki, sum frøir hann meira enn trúføst starvsfólk. Starvsfólk, sum arbeiða leingi í sama stað, starvsfólk, sum vita alt og sum duga alt.
text: #000003
text: - Fleiri av tykkum hava 10 ára starvsdag. So kann ein spyrja, um 10 ár er ein long starvstíð í sama stað? Jú, tað er tað, tí kappingin um góð starvsfólk er sera hørð og tilboðini í dag eru mong, og fólk flyta regluliga úr starvi í annað starv. Og 10 ár í hørðum umsorganararbeiði kann tykjast væl longri enn 10 ár á eini skrivstovu
text: #000004
text: Joan Skorheim, sjúkrarøktarfrøðingurin, Gunna við Neyst, heimahjálp, og Susan Larsen, heimahjálp hava allar havt tíggju ára starvsdag í Heilsutænastuni hjá Tórshavnar kommunu.Petra Jacobsen, sjúkrarøktarfrøðingur, og Suzanne Hultgren, heimahjálp, hava havt ávíkavist 25- og 35-ára starvsdag.
text: #000005
text: Um Suzanne, ið nú fer á pensjón, segði Heðin Mortensen millum annað soleiðis: - Suzanne hevur verið álitisumboð í fleiri ár og hon hevur verið vegleiðari hjá næmingunum, sum koma í praktikk í heimatænastuni í fleiri ár. Hetta arbeið hevur hon gingið uppí við lív so sál. Næmingarnir hava verið sera glað fyri Suzanne sum vegleiðara og hetta arbeiðið hevur hon megnað til fulnar.- Øll hava verið sera glað fyri Suzannu. Hon er arbeiðssom, álítandi, umsorganarfull og altíð klár at hjálpa. Hon møtir væl upp, hon er altíð glað og hon hoyrist, har hon er, við sínum fryntliga látri, hon hevur eina positivan ávirkan og er ein fyrimynd fyri sínar starvsfelagar. Heimatænastan hevur nógv at takka Susanne fyri, nú hon fer uppá pensjón.Til ber at lesa meira og síggja fleiri myndir á torshavn.fo
text: #000006
text: 64 milliónir krónur í halli í 2024
text: #000009